Organizacije (podjetja, šole, agencije, itd.) se običajno vsaj enkrat letno srečajo z nalogo, da opravijo inventuro osnovnih sredstev. Inventura osnovnih sredstev namreč nudi vpogled v podatke, ki vplivajo tako na višino osnovnega kapitala kot tudi na poslovni izid. Popisati je potrebno vsa osnovna sredstva, saj lahko le tako primerjamo dejansko stanje s knjižnim stanjem. Ko opravimo še uskladitev, dobimo podatke, ki jih nato vključimo v bilanco poslovanja. Zelo pomembno je torej, da se popisa lotimo organizirano in delo opravimo natančno.